Hinir gömlu erkiféndur KR og ÍA skyldu jafnir í Frostaskjóli í kvöld 1 - 1 . Vjekoslav Svadumovic skoraði mark ÍA á 18. mínútu . Skagamenn voru sterkari aðilinn í upphafi leiks og KR-ingum gekk ekkert upp við mark ÍA framan af . Á 36. mínútu dró hins vegar til tíðinda þegar dæmd var vítaspyrna á Skagamenn . Bjarnólfur Lárusson tók spyrnuna og átti bylmingsskot að marki , en Páll Gísli varði í markinu hjá ÍA . Boltinn barst aftur út til Bjarnólfs en hann skaut yfir markið af stuttu færi . KR var nálægt því að jafna metin rétt fyrir leikslok en Bjarni Guðjónsson bjargaði á marklínu . Liðin sóttu bæði stíft í síðari hálfleik , KR-ingar staðráðnir í að jafna metin og Skagamenn jafn ákveðnir í að halda forystunni . Liðin áttu bæði sín færi , Svadumovic kiksaði upp við fjarstöng KR í upplögðu færi og Páll Gísli varði vel í marki ÍA . Þegar tvær mínútur voru komnar fram yfir venjulegan leiktíma geystist Gunnlaugur Jónsson , sem áður gerði garðinn frægan með ÍA , upp kantinn og átti góða sendingu fyrir og Guðmundur Pétursson setti boltann í netið . Í blálokin fengu Skagamenn aukaspyrnu rétt fyrir utan miðjan vítateig KR . Bjarni Guðjónsson tók spyrnuna en boltinn fór rétt yfir markið . ÍA er eftir leikinn enn í þriðja sæti með 22 stig . KR er hins vegar í neðsta sæti með ellefu stig .